กรณ์ท้าเพื่อไทยแจงปั่นหุ้นไทยคม
รมว.คลังพร้อมชี้แจงกมธ.ข่าวปั่นหุ้นไทยคมท้าสุรพงษ์เชิญพร้อมพงศ์ -ประเกียรติร่วมให้ข้อมูล หลังออกมาระบุมีหลักฐานลากไส้นักการเมือง
21 มิ.ย. 2553

รมว.คลังพร้อมชี้แจงกมธ.ข่าวปั่นหุ้นไทยคมท้าสุรพงษ์เชิญพร้อมพงศ์ -ประเกียรติร่วมให้ข้อมูล หลังออกมาระบุมีหลักฐานลากไส้นักการเมือง
นายกรณ์ จาติกวณิช รมว.คลัง เปิดเผยว่า วันพรุ่งนี้(22มิ.ย.) เวลา13.00 น.จะไปชี้แจงกรรมาธิการเงินการคลังการธนาคาร และสถาบันการเงิน สภาผู้แทนราษฎร เรื่องความเคลื่อนไหวราคาหุ้นไทยคม โดยทางคณะกรรมการกำกับหลักทรัพย์และตลาดหลักทรัพย์ (ก.ล.ต.) และตลาดหลักทรัพย์แห่งประเทศไทย (ตลท.) จะไปร่วมแจงด้วย 
นายกรณ์กล่าวต่อด้วยว่า ได้ทำหนังสือตอบรับไปยังนายสุรพงษ์ โตวิจักษณ์ชัยกุล ส.ส.เพื่อไทยในฐานะอนุกรรมาธอการที่ดูแลเรื่องเศรษฐกิจระดับจุลภาค ในกรรมาธิการการเงินการคลังการธนาคาร และสถาบันการเงิน โดยขอให้เชิญนายพร้อมพงศ์ นพฤทธิ์ โฆษกเพื่อไทย และนายประเกียรติ นาสิมมา สส.สัดส่วนมาด้วย เพราะเป็นผู้ออกมายืนยันว่า มีข้อมูลหลักฐานชัดเจน อยู่ในมือว่าใครเป็นอยู่เบื้องหลังการปั่นหุ้นไทยคม เนื่องจากสามารถระบุชื่อนักการเมือง และเปิดตัวอักษรย่อของคนปั่นหุ้น รวมถึงคำนวนผลกำไรที่ได้ถึง300ล้านบาท
"ผมเองก็อยากรู้เช่นเดียวกับประธาน ถ้าท่านไม่ต้องการแค่เพียงสร้างสถานการณ์เกาะกระแสไปวันๆ แล้วดิสเครดิต เพื่อนนักการเมืองที่อยู่ต่างพรรค ก็ขอให้ท่านแสดงเจตจำนงของท่านโดยเชิญผู้ที่มีข้อมูลจริงอยู่ในมือ ขนาก ก.ล.ต. และ ตลท. ยังไม่รู้เลยว่าใครทำ ดังนั้น 2 ท่านที่บอกว่ารู้แล้ว ขอให้เรียนเชิญมาที่กรรมาธิการเพื่อชี้แจง จะได้เป็นประโยชนต่อพี่น้องประชาชนว่าที่มาที่ไปเป็นอย่างไรบ้าง" นายกรณ์ กล่าว นายกรณ์ กล่าวว่า ตลาดหุ้นที่ปรับตัวดีขึ้น เพราะที่ผ่านมามีการสะดุดจากความขัดแย้งทางการเมือง ดังนั้นเมื่อนายอภิสิทธิ์ เวชชาชีวะมีแผนที่จะเข้ามาปฏิรูปแก้ไขสังคม และเศรษฐกิจ เพื่อลดวามเหลื่อมล้ำ เพื่อให้มีความเสมอภาคมากขึ้น รวมไปถึงการเสนอแผนปรองดอง เป็นส่วนสำคัญทำให้นักลงทุนเชื่อมั่นมากขึ้น ถึงเสถียรการเมืองและเศรษฐกิจในอนาคตที่จะดีขึ้น
นอกจานี้ตัวเลขเศรษฐกิจที่ผ่านมาอยู่ในระดับที่ดี เช่น การส่งออกในเดือน พ.ค. ที่ขยายตัวมูลค้ามากที่สุดในประวัติศาสตร์ ทำให้ดุลการค้าเกินดุล 2.2 พันล้านเหรียญสหรัฐ สะท้อนอุตสาหกรรมและศักยภาพในการแข่งขันของประเทศไทย.